પિતાને મળવાનું અરજી ફોર્મ ભર્યા બાદ જેલમાં અન્ય આરોપીઓને મળવા માટે આવેલા તેઓનાં સંબંધીઓની જેમ અડધો કલાક દેવાંશુ પટેલ પણ લાઇનમાં ઉભો રહ્યો હતો. નંબર આવ્યા બાદ દેવાંશુ પટેલ તેનાં પિતા જયેશ પટેલને મળવા માટે ગયો હતો. તેણે નિયમ અનુસાર પોતાનાં પિતા સાથે 20 મિનિટની મુલાકાત કરી હતી. પિતાને મળીને આવેલા દેવાંશુનું મોઢુ પડી ગયેલું હતું. કોઇની દિકરી પર દુષ્કર્મ આચરનાર જયેશ પટેલ પોતાનાં પુત્રને જોઇને રડી પડ્યો હતો.